Diari Oficial de la Generalitat Valenciana


Sumari del DOGV 2543, del 04-07-1995 (1995/835269)

ORDRE de 21 de juny de 1995, de la Conselleria d'Agricultura, Pesca i Alimentació per la qual s'estableixen normes d'ordenació i ajudes amb finalitat estructural en el sector de la pesca i l'aqüicultura.
-----------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1995/06/21/(1)/dof/vci/html**

### Dades del document

Número de DOGV
:   2543

Data del DOGV
:   04-07-1995

Secció del DOGV
:   DISPOSICIONS GENERALS

Número del document
:   1995/835269


Data del document
:   21-06-1995

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 21 de juny de 1995, de la Conselleria d'Agricultura, Pesca i Alimentació per la qual s'estableixen normes d'ordenació i ajudes amb finalitat estructural en el sector de la pesca i l'aqüicultura.   
Els reglaments (CE) 3.699/1993, de 21 de desembre; 2.939/1994, de 2 de desembre; 3.759/1992, de 17 de desembre, i 1.452/1983, de 6 de juny, conformen la normativa comunitària que defineix els criteris i condicions de les intervencions comunitàries amb finalitat estructural en el sector de la pesca, l'aqüicultura, la comercialització i la transformació dels seus productes en el marc de la política comuna de pesca.  
Per la seua part el Reial Decret 2.112/1994, de 28 d'octubre, regula els aspectes relatius a les accions previstes en el Reglament 3.699/1993, alhora que estableix les normes d'ordenació i de gestió de les ajudes econòmiques. Així mateix el Reial Decret 1.492/1992, de 27 de novembre, i l'Ordre de 15 de febrer de 1993, del Ministeri d'Agricultura, Pesca i Alimentació establiren el règim de funcionament i ajudes de les organitzacions de productors pesquers.  
Per tot açò anterior, d'acord amb les competències que té la Comunitat Valenciana en ordenació del sector pesquer, algunes d'elles esmentades en les disposicions anteriors i amb l'objecte d'elaborar una norma que integre les mesures d'ordenació i de concessió d'ajudes econòmiques al sector de la pesca i l'aqüicultura, a proposta del director general de Producció Agrària i Pesca,  
ORDENE:  
CAPíTOL I  
Normes generals  
Article primer  
Aquesta ordre té per objecte regular les ajudes estructurals dirigides a estimular i incentivar el sector de la pesca, de l'aqüicultura i la comercialització i la promoció dels seus productes.  
S'estableixen ajudes econòmiques per a la realització de les següents accions:  
I. Construcció de vaixells pesquers.  
II. Modernització de vaixells pesquers.  
III. Paralització definitiva de vaixells pesquers.  
IV. Paralització temporal del vaixells pesquers.  
V. Aqüicultura.  
VI. Condicionament de zones marines litorals.  
VII. Equipament de ports.  
VIII. Comercialització dels productes de la pesca i de l'aqüicultura.  
IX. Promoció i recerca de noves eixides comercials.  
X. Accions realitzades pels professionals.  
Les ajudes nacionals i de l'Instrument de Finanançament d'Orientació de la Pesca (IFOP), s'ajustaran al que estableix el Reglament (CE) 3.699/1993 del Consell, de 21 de desembre.  
Article segon  
Podran ser beneficiaris de les subvencions les persones físiques o jurídiques de caràcter públic, semipúblic o privat que realitzen alguna de les accions definides en l'article primer, la finalitat del qual siga l'àmbit territorial de la Comunitat Valenciana.  
Article tercer  
La suma de les ajudes que ha de percebre el beneficiari sobre la base de les diverses normatives no podran ser superiors als màxims establerts per aquesta ordre.  
CAPíTOL II  
Subvencions i autoritzacions  
Secció primera  
Construcció de vaixells pesquers  
Article quart  
Es podrà autoritzar la construcció de vaixells pesquers que tinguen la seua base en la Comunitat Valenciana i que complesquen amb les normes d'ordenació establertes en el Reial Decret 2.112/1994, de 28 d'octubre, i la present ordre.  
Article cinqué  
En el cas de sol·licitar ajudes la documentació es presentarà al mateix temps que la d'autorització de construcció, i per a la concessió de l'ajuda es tindrà en compte el que s'estableix en els articles 9 al 15, del Reial Decret 2.112/1994.   
No es podrà subvencionar cap construcció que s'haja iniciat abans de la sol·licitud d'ajudes, tret de les sol·licituds que es prevegen en la disposició final segona del Reial Decret 2.112/1994.  
Els beneficiaris d'aquestes ajudes no podran transferir la propietat de les embarcacions, canviar el seu port base fora de la Comunitat Valenciana, ni fer una oferta de la baixa per desballestament en un termini de cinc anys, tret d'autorització expressa de la Conselleria d'Agricultura, Pesca i Alimentació.  
Article sisé  
La documentació per a autorització i ajuda s'haurà de presentar per duplicat i serà la següent:  
1. Documents comuns.  
1.1 Sol·licitud en imprés normalitzat, que haurà de contenir les dades personals, característiques del projecte i període de realització.  
1.2 Fotocòpia del document nacional d'identitat o de la tarjeta de identificació fiscal del beneficiari.  
1.3 Projecte tècnic.  
1.4 Documentació acreditativa sobre la potència propulsora del motor i sobre la potència mesurada a l'eixida del motor (BHP).  
2. Documents per a l'autorització de construcció referents als vaixells aportats com a baixa.  
2.1 Compromís de baixa, en el qual conste la cessió al titular de la nova construcció i document de liquidació dels drets de transmissió.  
2.2 Certificat del full d'assentament en el qual conste l'aportació del vaixell per a una nova construcció.  
2.3 Certificat del registre mercantil en la qual conste les càrregues i domini del vaixell.  
2.4. Certificat de la capitania marítima d'haver exercit una activitat pesquera d'almenys 120 dies en els 12 mesos anteriors a la data de comencament de l'expedient de construcció o, si s'escau, a la data de presentació de la documentació de la baixa.   
3. Documentació específica per a totes les sol·licituds d'ajudes.  
3.1 Declaració del compte d'ingrés del beneficiari, acompanyada d'un certificat bancari sobre les dades d'aquest compte.  
3.2. Documentació acreditativa de trobar-se, el beneficiari, al corrent de les seues obligacions fiscals i de la Seguretat Social.  
4. Documentació específica per a la sol·licitud d'ajuda que s'aculla al que s'estableix en l'article 12, del Reial Decret 2.112/1994.  
4.1 Certificació de la capitania marítima d'haver estat tots els beneficiaris enrolats en un vaixell de pesca durant, almenys, tres anys.  
4.2 Declaració davant notari de tots els beneficiaris de no ser propietaris de cap altra embarcació i de compromís d'explotar el vaixell individualment o solidàriament durant un període mínim de cinc anys a partir de la seua entrada en servei.  
5. Documentació específica per a la sol·licitud d'ajuda que s'aculla al que estableix l'article 13, del Reial Decret 2.112/1994.  
5.1 Certificat de la capitania marítima d'haver exercit la professió durant, almenys, dos anys.  
5.2. Declaració de ser propietari d'almenys un 50% de la nova construcció i romandre embarcat com a mínim cinc anys a partir de la seua entrada en servei.  
Secció segona  
Modernització de vaixells  
Article seté  
Es podran autoritzar obres de modernització i reconversió en vaixells pesquers que tinguen la seua base en la Comunitat Valenciana i que complesquen les normes d'ordenació establertes en el Reial Decret 2.112/1994 i la present ordre.  
Article vuité  
En el cas de sol·licitar ajudes, la documentació s'haurà de presentar al mateix temps que la d'autorització de les obres de modernització o reconversió, i per a la concessió de l'ajuda es tindrà en compte el que s'estableix en els articles 27, 28 i 29 del Reial Decret 2.112/1994.  
No es podrà subvencionar cap modernització ni reconversió que s'haja iniciat abans de la sol·licitud d'ajuda.  
Article nové  
La documentació per a l'autorització i l'ajuda es presentarà per duplicat i serà la següent:  
1. Documents comuns.  
1.1 Sol·licitud en imprés normalitzat, que haurà de contenir les dades personals, característiques del projecte i període de realització.  
1.2 Fotocòpia confrontada del document nacional d'identitat o de la tarjeta d'identificació fiscal del beneficiari.  
1.3 Memòria valorada o projecte tècnic quan ho requeresca l'acció.  
1.4 Certificat del registre mercantil acreditativa de la titularitat del vaixell.  
1.5 En el cas de canvi de motor documentació acreditativa sobre la potència propulsora del motor i sobre la potència mesurada a l'eixida del motor (BHP) i full d'assentament d'inscripció marítima certificada i actualitzada.  
2. Documents específics per a l'autorització de modernització quan les obres comporten augment del TRB i es necessite aportacions de baixes.  
2.1 Els mateixos que estableix l'article sisé, apartat 2, d'aquesta ordre.  
3. Documentació específica per a la sol·licitud d'ajuda.  
3.1 Declaració del compte d'ingrés del beneficiari, acompanyada d'un certificat bancari sobre les dades d'aquest compte.  
3.2 Documentació acreditativa de trobar-se, el beneficiari, al corrent de les seues obligacions fiscals i de la Seguretat Social.  
Secció tercera  
Paralització definitiva de vaixells pesquers  
Article deu  
Es podran concedir ajudes per paralització definitiva de l'activitat de vaixells de pesca que complesquen els requisits en els articles 56, 57 i 58 del Reial Decret 2.112/1994 i que tinguen el seu port base en la Comunitat Valenciana.  
Article onze  
La documentació per a l'ajuda es presentarà per duplicat i serà la següent:  
1. Sol·licitud en imprés normalitzat, que haurà de contenir les dades personals, característiques del vaixell i període de realització.  
2. Fotocòpia confrontada del document nacional d'identitat o de la targeta d'identificació fiscal del beneficiari.   
3. Certificat del registre mercantil acreditatiu de la titularitat del vaixell en el qual conste expressament la carència de càrregues i gravàmens, tret que la seua cancelació estiga suficientment garantida.  
4. Certificat del full d'assentament d'inscripció marítima actualitzat, en el qual conste expressament que s'expedeix per a sol·licitar ajuda per paralització definitiva.  
5. Certificat emés per la capitania marítima d'haver exercit una activitat pesquera d'almeny 75 dies durant cada un dels dos períodes de 12 mesos anteriors a la data de sol·licitud de la paralització definitiva.  
6. Declaració del compte d'ingrés del beneficiari acompanyada d'un certificat bancari sobre les dades d'aquest compte.  
7. Documentació acreditativa de trobar-se, el beneficiari, al corrent de les seues obligacions fiscales i de la Seguretat Social.  
Secció quarta  
Paralització temporal de vaixells pesquers  
Article dotze  
Es podran concedir ajudes financeres amb contribució de l'IFOP per a mesures destinades a compensar parcialment les pèrdues d'ingressos, a causa d'una operació d'immovilització temporal de l'activitat de vaixells pesquers motivada per esdeveniments imprevisibles i no reiterats provocats fonamentalment per causas biològiques.  
Article tretze  
La documentació per a la petició d'ajuda es presentarà per duplicat i serà la següent:  
1. Sol·licitud en imprés normalitzat, que haurà de contenir les dades personals, característiques del projecte i període de realització.  
2. Fotòcopia confrontada del document nacional de d'identitat i de la tarjeta d'identificació fiscal del beneficiari.  
3. Full d'assentament del vaixell, actualizat i autenticat.  
4. Certificat del registre mercantil sobre la titularitat del vaixell.  
5. Certificat de la capitania marítima acreditativa d'haver faenat almenys 120 dies l'any anterior a la sol·licitud d'ajuda.  
6. Declaració del sol·licitant del compte d'ingrés, acompanyada d'un certificat bancari sobre les dades d'aquest compte.  
7. Documentació acreditativa de trobar-se, el beneficiari, al corrent de les seues obligacions fiscals i de la Seguretat Social.  
Secció cinquena  
Aqüicultura  
Article catorze  
L'exercici de l'activitat de l'aqüicultura en la Comunitat Valenciana, en l'àmbit de la Llei 23/1984, de 25 de juny, de cultius marins, requerirà l'autorització de la Conselleria d'Agricultura, Pesca i Alimentació.   
Article quinze  
Les inversions materials en l'àmbit de l'aqüicultura marina i continental només podran ser objecte d'ajudes quan es complesquen les mesures i requisits establerts en els articles 32, 33 i 34 de Reial Decret 2.112/1994. En el cas de l'aqüicultura marina la sol·licitud d'ajuda s'haurà de presentar al mateix temps que la d'autorització de l'actividad.  
No es podrà subvencionar cap obra o equipament que s'haja iniciat abans de la sol·licitud d'ajudes.  
Article setze  
1. La sol·licitud per a l'autorització de l'activitat d'aqüicultura marina es presentarà acompanyada de la següent documentació, per duplicat:  
1. Fotocòpia confrontada del document nacional d'identitat i de la targeta d'identificació fiscal del beneficiari. En cas de societats s'hi adjuntarà una còpia confrontada de la seua constitució.  
2. Llicència municipal d'obra en el cas que siga necesària.  
3. Document de titularitat o arrendament, del sòl que s'ha d'utilitzar.  
4. Projecte tècnic compost de memòria, plans i pressupost.  
5. Informe d'impacte ambiental quan ho requeresca la inversió.  
Article disset  
La documentació per a la petició d'ajudes es presentarà per duplicat i serà la següent:  
1. Sol·licitud en imprés normalitzat, que contindrà les dades personals, característiques del projecte i període de realització.  
2. Estudi de rendibilitat econòmica.  
3. Autorització d'activitat, en el cas d'aqüicultura continental, emesa per l'òrgan competent.  
4. Declaració del compte d'ingrés del beneficiari, acompanyada d'una certificació bancària sobre les dades d'aquesta.  
5. Documentació acreditativa de trobar-se, el beneficiari, al corrent de les seues obligacions fiscals i de la Seguretat Social.  
Secció sisena  
Condicionament de zones marines litorals  
Article divuit  
La instal·lació d'esculls artificials en aigües interiors de la Comunitat Valenciana requerirà l'autorització de la Conselleria d'Agricultura, Pesca i Alimentació i aquests compliran els objectius establerts en els programes plurianuals d'esculls per a la Comunitat Valenciana.  
Article dinou  
Es podran concedir subvencions a les inversions materials corresponents a les instal·lacions d'estructures fixes o mòvils, en aigües interiors, amb finalitat de protecció, o producció dels recursos pesquers en zones marines litorals.   
No es podran subvencionar les obres o equipaments que s'hagen iniciat abans de la sol·licitud d'ajudes, com també les inversions destinades a la cobertura de despeses generals que superen el 12% dels costs de la inversió i les embarcacions destinades al transportament de persones.  
Article vint  
La sol·licitud per a l'autorització es presentarà acompanyada de la següent documentació, per duplicat:  
1. Concessió d'ocupació del domini públic marítim terrestre a atorgar pel Ministeri d'Obres Públiques, Transports i Medi Ambient, conformement al que s'estableix en la Llei 22/1988, de 28 de juliol, de costes.  
2. Projecte tècnic compost de:  
a) Memòria, annexos, plans i pressupost.  
b) Estudi ecològic i de pesqueries.  
Article vint-i-u  
La documentació per a la petició d'ajuda es presentarà per duplicat i serà la següent:  
1. Sol·licitud en imprés normalitzat, que contindrà les dades personals, característiques del projecte i període de realització.  
2. Autorització d'instal·lació.  
3. Pla de seguiment científic de l'acció durant almenys cinc anys.  
4. Declaració del compte d'ingrés del beneficiari, acompanyada d'un certificat bancari sobre les dades d'aquest compte.   
5. Documentació acreditativa de trobar-se, el beneficiari, al corrent de les seues obligacions fiscals i de la Seguretat Social.  
Secció setena  
Equipament de ports  
Article vint-i-dos  
Es podran concedir subvencions a les inversions que tinguen per objecte les accions enumerades en l'article 74, del Reial Decret 2.112/1994.  
No es podran subvencionar les inversiones que s'hagen iniciado abans de la sol·licitud d'ajuda.  
Article vint-i-tres  
La documentació per a l'ajuda es presentarà per duplicat i serà la següent:  
1. Sol·licitud en imprés normalitzat, que haurà de contenir les dades personals, característiques del projecte i període de realització.  
2. Fotocòpia confrontada del document nacional d'identitat i de la targeta d'identificació fiscal del beneficiari. En el cas de societats s'hi adjuntarà una còpia confrontada de la seua constitució.  
3. Autorització de l'òrgan competent sobre l'obra que s'ha de realitzar i informe tècnic que compleix amb les normes tècnico-sanitàries en el cas que calga.  
4. Memòria valorada o projecte tècnic quan ho requeresca la inversió.  
5. Document de titularitat sobre els terrenys, si s'escau.  
6. Declaració del compte d'ingrés del beneficiari, acompanyada d'un certificat bancari sobre les dades d'aquest compte.  
7. Documentació acreditativa de trobar-se, el beneficiari, al corrent de les seues obligacions fiscals i de la Seguretat Social.  
Secció vuitena  
Comercialització dels productes de la pesca i l'aqüicultura  
Article vint-i-quatre  
Es podran concedir subvencions a les inversions definides en l'article 79, del Reial Decret 2.112/1994.  
No es podrà subvencionar les inversions que s'hagen iniciat abans de la sol·licitud d'ajuda.  
Article vint-i-cinc  
La documentació per a l'ajuda es presentarà per duplicat i serà la següent:  
1. Sol·licitud en imprés normalitzat, que haurà de contenir les dades personals, característiques del projecte i període de realització.  
2. Fotocòpia confrontada del document nacional d'identitat o de la targeta d'identificació fiscal del beneficiari. En el cas de societats s'hi adjuntarà una còpia confrontada de la seua constitució.  
3. Autorització de l'òrgan competent sobre l'obra que s'ha de realitzar i informe tècnic del compliment de les normes tècnico-sanitàries en el cas que calga.  
4. Memòria valorada o projecte tècnic quan ho requeresca la inversió.  
5. Document de titularitat sobre els terrenys, si s'escau.  
6. Declaració del compte d'ingrés del beneficiari, acompanyada d'un certificat bancari sobre les dades d'aquest copmpte.  
7. Documentació acreditativa de trobar-se, el beneficiari, al corrent de les seues obligacions fiscals i de la Seguretat Social.  
Secció novena  
Promoció i recerca de noves eixides comercials  
Article vint-i-sis  
Es podran concedir subvencions a les accions previstes en l'article 89, del Reial Decret 2.112/1994, que es desenvolupen en l'àmbit de la Comunitat Valenciana i el seu promotor tinga la seua seu en aquesta.  
No es podran subvencionar les inversions que s'hagen iniciat abans de la sol·licitud d'ajuda.  
Article vint-i-set  
La documentació per a l'ajuda es presentarà per duplicat i serà la següent:  
1. Sol·licitud en imprés normalitzat, que haurà de contenir les dades personals, característiques del projecte i període de realització.  
2. Fotocòpia confrontada del document nacional d'identitat o de la targeta d'identificació fiscal del beneficiari. En el cas de societats, s'hi adjuntarà una còpia confrontada de la seua constitució.  
3. Memòria valorada de l'activitat.  
4. Declaració del compte d'ingrés del beneficiari, acompanyada d'un certificat bancari sobre les dades d'aquest compte.  
5. Documentació acreditativa de trobar-se, el beneficiari, al corrent de les seues obligacions fiscals i de la Seguretat Social.  
Secció deu  
Accions realitzades pels professionals  
Article vint-i-vuit  
Es podran concedir subvencions en favor de les accions aplicades pels mateixos professionals i considerades d'interés col·lectiu i de durada limitada, sempre que les dites accions contribuesquen a la realització dels objectius de la política pesquera comuna, sobre la base del Reglament (CE) 3.759/1992, de 17 de desembre, i el Reglament (CE) 1.452/1983, de 6 de juny.  
El reconeixement de les organitzacions de productors en el sector pesquer es farà d'acord amb el que preveu el Reglament 2.939/94, de 2 de desembre.  
Article vint-i-nou  
La documentació per a l'autorització i les ajudes es presentarà per duplicat i serà la següent:  
1. Sol·licitud en imprés normalitzat, que contindrà les dades personals, característiques del projecte i període de realització.  
2. L'acta de constitució.  
3. Estatuts reconeguts per l'òrgan competent.  
4. Relació de les persones facultades perquè actuen en nom i per compte de l'organització o de l'associació.  
5. Relació de les activitats que justifiquen la sol·licitud de reconeixement.  
6. Acreditació del volum d'extracció, relació de vaixells afectats, i valor de la pesca produïda en els últims tres anys.  
7. Despeses de gestió previstes per al funcionament propi de l'associació.  
8. Declaració del compte d'ingrés del beneficiari, acompanyada d'un certificat bancari sobre les dades d'aquest compte.  
9. Documentació acreditativa, de trobar-se, el beneficiari al corrent de les seues obligacions fiscals i de la Seguretat Social.  
CAPíTOL III  
Tramitació de sol·licitud d'autorització i ajudes  
Article trenta  
Les sol·licituds d'autorització i d'ajudes s'hauran de presentar en la Conselleria d'Agricultura, Pesca i Alimentació juntament amb la documentació que es requeresca en cada cas, en els registres d'entrada dels serveis territorials de la Conselleria d'Agricultura, Pesca i Alimentació o en qualsevol dels registres que s'establesquen en l'article 38.4, de la Llei 30/1992, de 26 de novembre.  
S'estableixen dues convocatòries anuals d'ajudes els períodes de les quals finalitzen el 28 de febrer i el 31 de juliol. Les sol·licituds presentades després del 31 de juliol s'incorporaran a la primera convocatòria de l'any següent.  
Article trenta-u  
Els serveis territorials de la Conselleria d'Agricultura, Pesca i Alimentació, a la vista de les sol·licituds i de la documentació aportada, amb les comprovacions prèvies o l'ampliació de dades que es consideren necessàries, remetran l'expedient i el seu informe proposta corresponent al director general de Producció Agrària i Pesca.  
Les ajudes nacionals i les procedents de l'IFOP s'ajustaran als barems i nivells de participació que estableix el Reial Decret 2.112/1994, en l'annex I, per a les regions d'objectiu número 1.  
Les subvencions aprovades, corresponents als fons de l'IFOP i del Ministeri d'Agricultura, Pesca i Alimentació, sobre la base del que s'estableix en el Reial Decret 2.112/1994, abraçaran les accions previstes en les seccions primera a deu del capítol II d'aquesta ordre i es resoldran tenint en compte la distribució territorial dels pressuposts de l'IFOP i del Ministeri d'Agricultura, Pesca i Alimentació per a cada any.  
Les subvencions aprovades corresponents als fons propis de la Generalitat Valenciana, de les accions previstes en les seccions primera, segona, cinquena, sisena, setena i vuitena del capítol II d'aquesta, es finançaran a càrrec del capítol VII del programa 714.10 d'Ordenació i Millora de la Producció Pesquera, línia 702, tenint en compte els pressuposts de cada exercici i d'acord amb el règim legal de les despeses d'abast plurianual. En l'any 1995 l'import màxim serà de 709.929.033 de pessetes.  
Totes les subvencions concedides per la Conselleria d'Agricultura, Pesca i Alimentació de la Generalitat Valenciana, independentment del percentatge del finançament que atorgue cada administració públlica, es concediran a càrrec del pressupost de l'esmentada Conselleria i d'acord amb l'aplicació pressupostària que corresponga en cada cas.  
Article trenta-dos  
Les autoritzacions de construcció de vaixells, modernització de vaixells, aqüicultura marina, condicionament de zones marines litorals i la constitució d'organitzacions de productors pesquers, seran resoltes pel director general de Producció Agrària i Pesca.  
Article trenta-tres  
Tindran prioritat a l'hora de l'aprovació de les ajudes les següents accions:  
1) Aquelles que s'ajusten a les prioritats establertes en els programes d'orientació plurianual o als programes sectorials de la Comunitat Valenciana.  
2) Les accions destinades a la disminució dels arts d'arrossegament i altres no selectius.  
3) Les accions destinades a la protecció dels recursos pesquers.  
4) L'accés a la primera propietat dels joves pescadors.  
5) L'accés a la primera propietat dels pescadors professionals.  
6) Les adaptacions a la normativa tècnico-sanitària.  
7) Les millores higiènico-sanitàries.  
Article trenta-quatre  
Notificada la resolució favorable de l'ajuda, el beneficiari enviarà escrit d'aceptació en un termini de 15 dies naturals, en cas contrari s'entendrà que el beneficiari renuncia a l'ajuda concedida.  
L'incompliment dels terminis prevists per a la realització de les inversions, sense obtenir pròrroga, posarà fi a l'expedient.  
L'incompliment de les condicions o obligacions imposades en aquesta ordre o en les resolucions recaigudes, determinarà la pèrdua de les ajudes pendents de rebre, sense perjudici de la devolució de les ajudes percebudes, si foren indegudes, i de les sancions administratives que corresponguen o les penales a què es refereix l'article 350, del Codi Penal.  
CAPíTOL IV  
Justificació de la inversió  
Article trenta-cinc  
Els beneficiaris hauran de presentar en els serveis territorials de la Conselleria d'Agricultura Pesca i Alimentació, la següent documentació per duplicat:  
1. Documents comuns a totes les accions:  
1.1 Sol·licitud en imprés normalitzat.  
1.2 Documentació acreditativa de trobar-se el beneficiari al corrent de les seues obligacions fiscals i davant la Seguretat Social.  
1.3. Factures originals i justificacions de pagament.  
2. Documents específics per a cada línia d'ajuda:  
2.a) Construcció de vaixells.  
- Certificat de la capitania marítima sobre la retirada i el lliurament del rol dels vaixells aportats com a baixa.  
- Certificat de navegabilitat  
- Certificat de la inspecció de vaixells sobre la potència del motor instal·lat.  
2.b) Modernització de vaixells.  
- Certificat, si s'escau, de la inspecció de vaixells sobre la potència del motor instal·lat.  
- Certificat, si s'escau, de la capitania marítima sobre la retirada i el lliurament del rol dels vaixells aportats com a baixa.  
2.c) Paralització definitiva.  
- Certificat de la capitania marítima, d'haver suprimit tota activitat pesquera per enfonsament, desballestament, exportació, o assignació definitiva amb fins culturals o ornamentals segons el cas.  
- Certificat d'estar donat de baixa en el Cens de la Flota Pesquera Operativa.  
2.d) Paralització temporal.  
- Certificat de la capitania marítima acreditativa del lliurament i retirada del rol.  
El termini de presentació dels documents que acrediten la realització de la conducta, activitat o inversió subvencionada finalitzarà en l'exercici pressupostari per al qual, en cada cas, s'haja concedit l'ajuda pública conformement a les bases reguladores. En el supòsit de subvencions plurianuals, es justificarà en cada any o exercici pressupostari per l'import de l'anualitat corresponent.  
Article trenta-sis  
Els serveis territorials de la Conselleria d'Agricultura, Pesca i Alimentació, a la vista de les sol·licituds de pagament i de la documentació aportada, amb les comprovacions prèvies o l'ampliació de dades aclaratòries que consideren necessàries, remetran l'expedient amb el certificat de la realització de l'acció i el seu corresponent informe al director general de Producció Agrària i Pesca. El conseller d'Agricultura, Pesca i Alimentació autoritzarà el pagament de l'ajuda.  
En el cas que la normativa que regula l'acció previnga avançaments, es podran abonar amb la presentació prèvia d'aval bancari pel seu import.  
Si es tracta de pagaments parcials de l'ajuda, es podran pagar amb la presentació prèvia de les justificacions dels pagaments efectuats pel beneficiari.  
DISPOSICIONS ADDICIONALS  
Primera  
Les sol·licituds d'ajuda per a les diferents accions proposades en aquesta ordre es resoldran tenint en compte la disponibilitat pressupostària de l'IFOP, la del Ministeri d'Agricultura, Pesca i Alimentació i la de la Generalitat Valenciana, alhora que es valorarà l'adequació dels projectes als programes sectorials de la Conselleria d'Agricultura, Pesca i Alimentació.   
Segona  
Una vegada transcorreguts seis mesos a partir de la data en què la sol·licitud d'autorització haja tingut entrada, sense que hi hagués recaigut resolució expressa, es podrà entendre desestimada.  
Tercera  
Una vegada transcorreguts sis mesos des de l'acabament de la convocatòria d'ajudes sense que hagués recaigut resolució expressa, es podrà entendre desestimada.  
Les sol·licituds d'ajuda resoltes negativament per falta de fons econòmics passaran a la convocatòria següent amb la petició prèvia de l'interessat.  
Quarta  
Es delega en el director general de Producció Agrària i Pesca la resolució i la concessió de les ajudes a què es referesca aquesta ordre.  
Cinquena  
A l'objecte de la seua adaptació a la present ordre, l'article cinqué, de l'ordre de 6 de novembre de 1991, del conseller d'Agricultura i Pesca (DOGV núm. 1.668), pel qual s'estableixen ajudes en forma de subvenció per al sector pesquer i de l'aqüicultura en la Comunitat Valenciana, queda redactat de la següent manera:  
Els projectes d'inversió tindran una quantia inferior a les:  
- Vuit-centes mil pessetes per als vaixells que tinguen una eslora entre perpendiculars igual o superior a cinc metres i inferior a nou metres.  
- Dos milions de pessetes per als vaixells d'eslora entre perpendiculars igual o superior a nou metres i inferior a 12 metres.  
- Quatre milions de pessetes per als vaixells d'eslora entre perpendiculars igual o superior a 12 metres.  
DISPOSICIó TRANSITòRIA  
Els expedients de sol·licitud d'ajudes presentats abans de l'entrada en vigor del Reial Decret 2.112/1994, es regiran pel que es disposa en les disposicions transitòries primera, segona i tercera de l'esmentat reial decret, i es resoldran, si s'escau, per la present ordre.  
Els expedients de sol·licitud d'autorització i d'ajudes presentats sobre la base del Reial Decret 2.112/1994 i abans de l'entrada en vigor d'aquesta ordre, que no estiguen prevists en el paràgraf anterior, es trametran i resoldran d'acord amb el que es disposa en aquesta ordre, tret que l'interessat manifeste la seua negativa en el termini de 15 dies des de la seua entrada en vigor. Transcorregut el termini anterior es procedirà a la resolució dels expedients esmentats en aquest article.  
DISPOSICIó FINAL  
La presente ordre vigeix des de l'endemà de la publicació en elDiari Oficial de la Generalitat Valenciana.  
València, 21 de juny de 1995  
El conseller d'Agricultura, Pesca i Alimentació,  
JOSEP MARIA COLL I COMIN


Còpia Permalink ELI